Source: http://www.csmoradea.ro/events/lnbm-etapa-19-2/
Timestamp: 2018-06-21 12:29:18+00:00

Document:
CSM CSU Oradea a învins pe Phoenix Galați, scor 110-106, la capătul unui meci cu prelungiri. Partida contează pentru etapa a 19-a din sezonul regulat al Ligii Naționale de baschet masculin – ediția 2015/16. La capătul primelor 40 minute de joc scorul era egal, 95-95.
Oradea a intrat pe parchet cu Franklin, Mandache, Barac, Barnette și Nuhanovic. În schimb, Galațiul a început cu Threatt, Petică, Bojovic, Pesic și Lemtk. Meciul demarează sub echilibrului, cele două protagoniste succedându-se la conducere. Barac a înscris de la mare distanță, dar formația gazdă a găsit răspuns. Ofensiva CSM-ului a întâmpinat anumite dificultăți în jocul de construcție, lucru ce a permis echipei dunărene să se mențină în avantaj pe tabela de marcaj și să încheie secvența inaugurală la conducere, scor 21-17. În plus, Oradea a cedat mai multe recuperări sub propriul panou, lucru ce a facilitat lui Phoenix oportunități de a puncta pe șansa a 2-a. Antrenorul Cristian Achim a optat să îi trimită pe parchet în prima secvență pe Pașca și Zupan, cel din urmă irosind ultima aruncare a sfertului.
Sfertul al 2-lea începe cu Franklin, Markovic, Barnette, Pașca și Zupan. Rade deschide această perioadă de joc cu două reușite pe pătrundere, iar Sean Barnette aduce puncte din spațiul de trei secunde, fie pe pătrundere, fie după recuperare ofensivă. Tot el a înscris un coș de trei puncte ce a permis CSM-ului să se instaleze la conducere. Replica formației gazdă nu întârzie, Petică și Pârlog având reușite de pe semicerc pentru a aduce Galațiul aproape pe tabela de marcaj. Oradea s-a desprins la șapte puncte spre sfârșitul secvenței, însă Galațiul a revenit și a restabilit egalitatea, orădenii având dificultăți la linia de pedeapsă. Markovic trimite mingea în coș după o acțiune colectivă de efect, stabilind scorul pauzei, 44-41 pentru CSM CSU. Cătălin Petrișor a înscris un coș de trei puncte, însă acesta a fost anulat pe motiv că mingea a fost eliberată după sirena ce a anunțat sfârșitul sfertului de deschidere.
Partea a 2-a a meciului începe cu Franklin, Mandache, Barac, Barnette și Nuhanovic. Primele puncte ale acestei perioade de joc poartă semnăturile lui Barnette și Barac, pe fondul unor acțiuni finalizate din apropierea coșului sau de la linia de pedeapsă. Phoenix răspunde cu acțiuni duse în spațiul de trei secunde, însă Franklin îl servește pe Mandache pentru două puncte pe tranziție. Pesic înscrie din afara semicercului, iar CSM-ul se confruntă din nou cu dificultăți la linia de pedeapsă. Threatt și Mandache schimbă coșuri de la mare distanță. Cel din urmă și Nuhanovic au intervenții foarte utile în defensivă, lucru ce permite oaspeților să mențină un avantaj pe tabela de marcaj. Galațiul își reglează tirul de la mare distanță, dar Oradea găsește soluții în atac, prin Barnette și Mandache. Amfitrionii intră în penalizare, însă nu renunță la luptă. CSM-ul eliberează omul pentru aruncări necontestate. Defensiva CSM-ului nu funcționează așa cum a făcut-o în partidele anterioare, dar Barnette oferă o prestație impresionantă pe faza ofensivă, dublat fiind de Mandache. Sfertul al 3-lea se încheie cu scorul de 78-65 în favoarea bihorenilor.
Sfertul 4 începe cu Petrișor, Mandache, Markovic, Pașca și Zupan. Orădenii comit trei faulturi în primul minut de joc al acestei perioade. Gazdele marchează primele puncte pe recuperare ofensivă, însă Zupan răspunde cu o aruncare de trei puncte din serviciul lui Markovic. Cristian Achim solicită timp de odihnă pe fondul mai multor inexactități în jocul ofensiv, dublate de o lipsă de inspirație în apărare. Franklin este trimis în teren la reluare, însă tot gazdele marchează. Echipa gazdă joacă preț de mai multe secunde cu un jucător descalificat și chiar marchează un coș de trei puncte înainte ca arbitrii să remarce acest lucru. Astfel, se dictează greșeală tehnică împotriva Galațiului, însă punctele obținute de această echipă rămân pe tabela de marcaj. Markovic transformă libera aferentă și apoi înscrie pe contraatac din pasa lui Mandache. Bojovic răspunde cu o aruncare de trei puncte, iar Threatt izbutește același lucru în pofida faptului că a fost faultat. Galațiul egalează situația pe tabela de marcaj cu patru minute înainte de final, moment în care Cristian Achim cere timp de odihnă, Barnette având patru greșeli personale. După reluare Galațiul preia conducerea, dar Franklin răspunde cu o reușită de trei puncte după recuperare ofensivă. Mandache îl dublează după o acțiune colectivă, dar Lemyk răspunde. Mandache găsește ținta după o nouă recuperare ofensivă a orădenilor. Threatt marchează încă o dată pentru gălățeni de pe semicerc, iar Lemyk egalează pe contraatac. Markovic răspunde cu o reușită de trei puncte la intrarea în ultimul minut. Threatt împarte ouă libere, dar colegii săi obțin recuperarea ofensivă. Florin Nini cere timp de odihnă cu 36 secunde înainte de final, la scorul de 95-93 pentru Oradea, cu CSM-ul în posesie. Franklin ratează o aruncare de pe semicerc, iar Markovic îl faultează pe Threatt și îl trimite la linia de pedeapsă cu cinci secunde înainte de final. Acesta transformă și egalează la 95 pe tabela de marcaj. Achim cere timp de odihnă. Miha Zupan înscrie un coș de trei puncte, dar este anulat pe motiv că s-a comis un fault înainte ca mingea să fie aruncată de sloven. Astfel, meciul a intrat în prelungiri, la scorul de 95-95.
Prelungirile demarează cu liberele marcate de Markovic. Pesic răspunde cu o reușită de la semidistanță. Zupan finalizează o acțiune individuală, iar Markovic înscrie două libere. Pesic răspundec u o aruncare de trei puncte după recuperare ofensivă a echipei gazdă. Barnette finalizează prin slam dunk din serviciul lui Zupan, care a atras dublajul. Mandache marchează de la semidistanță și gazdele cer timp de odihnă cu un minut și jumătate înainte de final, la o diferență de cinci puncte în favoarea CSM-ului, posesia aparținând echipei gazdă. Oradea se apără zonă, iar Pesic ratează de pe semicerc, după care Franklin îl servește pe Mandache. Pesic răspunde pentru amfitrioni, iar Barnette ratează un slam dunk pe contraatac. Același Pesic ajunge la linia de pedeapsă pentru gălățeni și transformă o dată pentru a-I menține la patru puncte pe tabela de marcaj. Barnette este trimis la linia de pedeapsă, fiind précis pe jumătate. Meciul se încheie cu Victoria CSM-ului, scor 110-106.
Sean Barnette a totalizat 28 puncte, 6 recuperări, Andrei Mandache a adăugat 24 puncte, 6 recuperări, 6 pase decisive, Radovan Markovic a terminat cu 22 puncte, 4 recuperări, 4 pase decisive, Miha Zupan a izbutit 13 puncte, Nemanja Barac a reușit 11 puncte, 5 recuperări, iar Will Franklin a totalizat 11 pase decisive pentru învingători. În replică, Jay Threatt a totalizat 34 puncte, 8 pase decisive, 7 recuperări.
CSM CSU Oradea întâlnește Phoenix Galați, în cadrul etapei a 19-a din sezonul regulat al Ligii Naționale de baschet masculin – ediția 2015/16. Roș-albaștrii dispută acest meci la Sala Sporturilor Dunărea, din Galați.
Phoenix Galați parcurge o perioadă bună din punct de vedere al jocului dezvoltat. Echipa pregătită de Florin Nini a fost extrem de aproape de o victorie la Sibiu în etapa precedentă, după ce în prealabil s-a impus în duelul cu Gaz Metan Mediaș, meci în care a gestionat presiunea exercitată asupra rezultatului. Gălățenii au 7-11 la general și sunt angrenați în lupta pentru un loc de playoff, chiar dacă obiectivul inițial a fost evitarea retrogradării.
Băieții pregătiți de Cristian Achim și Milan Mitrovic au câștigat meciul din etpa anterioară, disputat în compania lui SCM U Craiova. Nivelul de apărare a fost din nou foarte bun și a oferit formației bihorene multe beneficii, așa cum s-a întâmplat de foarte multe ori în actuala ediție de campionat. Sprijinită de un public excelent, Oradea s-a impus cu scorul de 75-70. După acest rezultat CSM-ul are o serie activă de șase victorii, dintre care patru s-au consemnat în campionat.
Formația dunăreană mizează pe un nou jucător, care nu a evoluat la confruntarea directă din tur. Este vorba despre canadianul Stephen Sir, jucător care a mai jucat în România pentru CSM București. Acesta se aseamănă ca stil de joc cu Radovan Markovic, fiind un jucător de travaliu, capabil să arunce din alergare după ce se folosește de blocajele colegilor. Un astfel de jucător poate reprezenta mari provocări defensivei adverse, CSM CSU Oradea confruntându-se în premieră cu o astfel de situație în actuala ediție de campionat. Și alte echipe au jucători capabili să marcheze cu generozitate de la distanță, însă aceștia o face de regulă după dribling și nu după ce aleargă foarte mult pentru a se elibera de adversarul direct.
Jocul colectiv al lui Phoenix Galați este recunoscut, jucătorii de pozițiile 1 și 4 fiind principalii creatori, cu pozițiile 3 și 5 la finalizare, capitol la care nu trebuie omis nici Milos Pesic. De asemenea, Jay Threatt dispune de o aruncare eficientă, astfel încât vor exista multe lucruri de luat în seamă pe parcursul meciului cu nou-promovata din Sudul Moldovei.
Roș-albaștrii susțin al 10-lea meci în deplasare în actuala ediție de campionat. CSM-ul are 6 victorii și 3 înfrângeri. În schimb, Phoenix dispută cel de-al 9-lea joc în propriul fief, având 5-3 în acest moment. De notat că echipa pregătită de Florin Nini a bifat victorii importante pe teren propriu, precum cele cu Clujul, Steaua și Dinamo, două dintre marile favorite ale actualei ediții de campionat, respectiv cea mai titrată echipă din baschetul masculin românesc.
Statistic ultimele meciuri susținute de CSM Oradea la mijlocul săptămânii nu s-au încheiat cel mai fericit. Într-o zi de miercuri, roș-albaștrii au pierdut la Timișoara, scor 84-89, respectiv la Cluj, scor 62-75. De asemenea, la ultimul meci netelevizat, CSM-ul a pierdut. Este vorba despre jocul pierdut la Timișoara, în luna decembrie.
Meciul se va desfășura miercuri (03.02), cu începere de la ora 20:00. Confruntarea nu va fi televizată.
77,2 Pt. Marcate 76,5
82,1 Pt. Primite 71,6
32,7 Recuperări 39,3
11,4 Rec. Ofensive 12,3
18,9 Pase dec. 16,4
5,9 Mingi câștigate 7,1
12,8 Mingi pierdute 14,9
23,0 Faulturi 19,3
48,7% 2 pt% 52,2%
33,7% 3 pt% 33,6%
71,1% 1 pt% 69,8%
Y. Lemyk (14.9) Eficiență S. Barnette (15.8)
Y. Lemyk (16.4) Puncte R. Markovic (13.4)
M. Pesic (6.9) Recuperări S. Barnette (7.9)
J. Threatt (5.7) Pase decisive W. Franklin (4.9)
M. Pesic (31:26) Minute W. Franklin (30:10)
BC SCM Timișoara vs Phoenix Galați 75-79
Phoenix Galați vs Steaua CSM EximBank București 71-65
Dinamo București vs Phoenix Galați 92-68
Steaua CSM EximBank București vs CSM CSU Oradea 72-76
Energia Târgu-Jiu vs CSM CSU Oradea 70-75
Bogdan Țîbîrnă este în recuperare după operația de menisc suferită la sfârșitul lunii decembrie.
Atât Oradea, cât și Galați au câte șapte jucători străini sub contract. Regulamentul permite folosirea a cel mult șase.
Prima și deocamdată singura confruntare directă s-a consemnat în luna noiembrie a anului 2015, la Oradea. Rezultatul final a fost de 87-78. Așadar, CSM-ul conduce cu 1-0 la general.
Va fi prima confruntare directă la Sala Sporturilor Dunărea din Galați.

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM